(1862) Apollo
Nom (1862) Apollo gëtt eng ganz Grupp vun Asteroide genannt. Et sinn d'Apollo-Asteroiden. Dat sinn Himmelskierper, deenen hir exzentresch Bunn d'Äerdbunn kräize kënnen.

Den Asteroid gouf am Joer 1932 vum Karl Wilhelm Reinmuth entdeckt an nom Apollon, engem Gott aus der griichescher Mythologie, benannt.

Den Apollo leeft op engem mëttleren Ofstand vun 1,471 AE a ronn 650 Deeg op enger staark exzentrescher Bunn ëm d'Sonn. Dobäi kann e bis op 5 Millioune km un d'Äerd erukommen.

Unhand vu Radarobservatioune mat dem Arecibo Observatoire gouf am Joer 2005 nogewisen, datt den Apollo vun engem klenge Mound begleet gëtt. De Begleeder huet en Duerchmiesser vu ronn 75  Meter a leeft am Ofstand vu ronn 3 km ëm den Asteroid.

Kuckt och 

 Lëscht vun den Asteroiden

Um Spaweck 
  (1862) Apollo in the Minor Planet Center's Database
  NASA JPL orbital simulation 1862 Apollo (Java)

1862
Apollo-Asteroiden
Asteroide vum Typ Q (Tholen)
Venuskräizer
Astronomesch Objeten déi 1932 entdeckt goufen
Apollo
Entdeckunge vum Landesobservatoire Heidelberg-Königstuhl
Entdeckunge vum Karl Wilhelm Reinmuth